Another One Bites the Dust

«Another One Bites the Dust» er en funk-orientert rockesang skrevet av bassist John Deacon i Queen som ble sluppet 22. august 1980. Sangen var en populær crossover-hit, og kom på førsteplass på U.S. Billboard Hot 100 og andreplass på R&B- og disco-lister verden over. Låta ble først utgitt på plata The Game, der Freddie Mercurys «Crazy Little Thing Called Love» også var en stor hit, mens singelen «Another One Bites the Dust» solgte 7 millioner eksemplarer og dermed ble Queens best selgende. 

Bakgrunnshistorie
I boken Queen: The Magic Years Volume 2 fortelles det at John Deacon opprinnelig skrev sangen som et cowboytema, men forandret teksten slik at den passet til et arrangement som var mer funky. Reinhold Mack ved Musicland Studios i München var produsent under opptakene som stort sett besto av at Deacon spilte de fleste instrumentene: bass, piano, rytme- og sologitarer og håndklapping. Roger Taylor la til et trommespor (under protest), mens Brian May laget noen effekter med en gitar og en «Eventide Harmoniser». Det ble ikke brukt noen synthesisere, alle effektene er ordnet med pianoer, gitarer og trommer. Disse ble senere tatt opp, spilt baklengs i ulike hastigheter. Tilslutt ble enkelte lydeffekter kjørt gjennom Harmoniseren for ytterligere prosessering. Harmoniserens påvirkning høres tydelig i musikkens «dreining» rett før sangen begynner. 

Taylor kunne ikke fordra sangen, mens Freddie Mercury følte dens potensial og la til noen av sine egne ideer. Roadiene foreslo at den burde slippes som en single da de hørte den mens den ble mikset, men dette var ikke bandet enige i. Først da Michael Jackson anbefalte dem å gjøre det etter en konsert (Roger Taylor og Brian May bekreftet dette under et amerikansk radioshow kalt In the Studio with Redbeard der albumet «The Game» stod sentralt).

Nummeret ga Queen deres eneste nominasjon for Grammy-prisen. De ble nominert i klassen beste rockeoppførelse av en duo eller gruppe med sanger, og ble slått av Bob Segers «Against the Wind». Suksessen som Another One Bites the Dust viste seg å være, kan ha vært årsaken til at Queen midlertidig forlot røttene sine innen rocken da de laget albumet Hot Space.

Basslinjen er en av de mest gjenkjennelige i popmusikkens historie.Basslinjen på Digitaldreamdoor.com

Påstått backmasking
En velkjent vandrehistorie om koret er at, når det spilles baklengs, det høres ut som om bandet synger «It's fun to smoke marijuana» («Det er gøy å røyke marihuana») og «start to smoke marijuana» («begynn å røyke marihuana»).Sangen kan høres baklengs her Brian May har benektet at det skal ha vært gjort med vilje.

Nummerets plass i populærkulturen
Det brukes ved Los Angeles Dodgers hjemmekamper når motstanderen deres gjør en strikeout.
Det spilles i bakgrunnen i filmen Biggles: Adventures in Time, ledemotivet til denne filmen ble også skrevet av John Deacon i samarbeid med et band kalt «The Immortals». Dette var hans eneste samarbeidsprosjekt utenfor Queen.
Den første basslinjen er inspirert av Chics «Good Times», og inspirerte i sin tur «Weird Al» Yankovics parodi «Another One Rides the Bus».
I 1980-årene brukte fotballaget Detroit Lions den som kampsang. Sportsmedia ga dette mye oppmerksomhet og etter at laget hadde tapt flere kamper på rad ble teksten omskrevet til «Another one beats our butts» av supporterne.
I en episode av showet Family Guy, ble nummerets første par linjer sunget av Stewie Griffin mens han skjulte et hull han hadde gravd i en sandkasse.
«Another One Bites the Dust» ble av Clear Channel satt på listen over sanger som ikke burde spilles etter angrepene 11. september 2001.
Koret ble ofte brukt i sportsshowet Gladiators når en gladiator slo en utfordrer i et spill. Gladiatoren sang da nummeret for å utfordre motstanderen, og tilskuerne sang med.
I den største delen av 1990-årene ble en kort del av nummeret spilt under Texas Rangers' hjemmekamper når catcher Ivan Rodriguez slo ut en av motstanderne som prøvde å stjele en base. 
Nummeret var WWF-fribryteren Junkyard Dogs kjenningsmelodi fra slutten av 1984 til begynnelsen av 1986.
Kira Yoshikage fra den japanske mangaen «JoJo's Bizarre Adventure» har en overnaturlig kraft kalt Killer Queen. Denne kraften har en tertiær bombe som heter Another One Bites the Dust. Denne bomben er faktisk en miniatyrutgave av Killer Queen som vanligvis er hos noen som kjenner Kiras hemmeligheter. Om en utenforstående prøver å forhøre den personen om Kira beveger denne bomben seg inn i synsfeltet deres og videre inn i et øye før den eksploderer.
Rundt syv år etter at Freddie Mercury døde laget Wyclef Jean en remix av nummeret med et nytt instrumentalspor og sampler fra den opprinnelige «Another One Bites the Dust». Remixen ble brukt i filmen «Small Soldiers» fra 1998, og ble også utgitt på samleplaten Queen utga i 1999, «Greatest Hits III». I 2006 laget Miami Project en ny remix av den.

Annet
Sylvester Stallone ønsket å bruke «Another One Bites the Dust» i filmen Rocky III, men fikk ikke kjøpt rettighetene til den. Isteden ble nummeret «Eye of the Tiger» skrevet av Survivor for filmen.

Listeplasseringer
Plass  Land 1.  Argentina, Canada, Guatemala, Spania, USA 4.  Irland 5.  Australia 6.  Østerrike, Tyskland 7.  Storbritannia 8.  Sveits11.  Italia14.  Nederland

Referanser

 Eksterne lenker 


Kategori:Queen-sanger
Kategori:Sanger fra 1980
Kategori:Singler fra 1980
Kategori:Poprock-sanger
Kategori:Rockesanger fra 1980-årene